Gerboise Bleue (”"sininen hyppyrotta"”) oli Ranskan ensimmäisen ydinkokeen nimi. Kyseessä oli keskellä Ranskan siirtomaan Algerian Saharan aavikkoa Algerian sodan (1954–1962) aikana 13. helmikuuta 1960 räjäytetty atomipommi. Kenraali Pierre Marie Gallois oli keskeinen henkilö ydinkokeessa ja hän ansaitsikin ydinkokeen ansiosta lempinimen "père de la bombe A", ”"Atomipommin isä"”. Fissiili materiaali oli valmistettu Pierrelatten ydinrikastamossa.